กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเขาขาว ตำบลเขาปูนตำบลเขากอบตำบลห้วยยอด และตำบลทุ่งต่ออำเภอห้วยยอดจังหวัดตรังพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือ จดคลองยางยวนฝั่งใต้ เส้นตั้งฉากกับถนน รพช. ตง. ๒๐๐๑ บ้านโคกแค - บ้านคลองโกงตรงจุดที่อยู่ห่างจากทางหลวงแผ่นดินหมายเลข ๔ (ถนนเพชรเกษม)บรรจบกับถนนเทศารัษฎาไปทางทิศเหนือ ตามแนวถนนเทศารัษฎาและถนน รพช. ตง. ๒๐๐๑บ้านโคกแค - บ้านคลองโกง เป็นระยะ ๓,๐๐๐ เมตรไปทางทิศตะวันออกตามแนวเส้นตั้งฉากกับถนน รพช. ตง. ๒๐๐๑ บ้านโคกแค - บ้านคลองโกงจนบรรจบกับเส้นขนานระยะ ๑,๐๐๐ เมตร กับศูนย์กลางทางรถไฟสายใต้ทิศตะวันออกจดเส้นขนานระยะ ๑,๐๐๐ เมตรกับศูนย์กลางทางรถไฟสายใต้ไปทางทิศใต้จนบรรจบกับทางหลวงแผ่นดินหมายเลข ๔๑๒๓ฟากตะวันออกทิศใต้จดเส้นตรงที่เริ่มต้นจากทางหลวงแผ่นดินหมายเลข ๔๑๒๓ ฟากตะวันออกไปทางทิศตะวันตกเฉียงใต้ จนบรรจบกับทางหลวงแผ่นดินหมายเลข ๔ (ถนนเพชรเกษม)ตรงจุดที่อยู่ห่างจากถนนเทศบาล ๑ บรรจบกับทางหลวงแผ่นดินหมายเลข ๔ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ๒,๒๐๐ เมตร ไปทางทิศตะวันตกเฉียงเหนือจนบรรจบกับถนน รพช. ตง. ๒๐๒๓ บ้านท่าประดู่ -ถนนคต ฟากตะวันออก ที่จุดซึ่งถนนเทศบาล ๗ บรรจบกับถนนกัลปศาสน์ไปทางทิศตะวันตกและทิศตะวันตกเฉียงใต้ ตามแนวถนนกัลปศาสน์และถนน รพช. ตง. ๒๐๒๓บ้านท่าประดู่ - ถนนคต เป็นระยะ ๓,๐๐๐ เมตรทิศตะวันตกจดเส้นตรงที่เริ่มต้นจากถนน รพช. ตง. ๒๐๒๓ บ้านท่าประดู่-ถนนคต ฟากตะวันออก ไปทางทิศตะวันตกเฉียงเหนือ จนบรรจบกับทางหลวงแผ่นดินหมายเลข ๔ฟากใต้ ตรงจุดที่อยู่ห่างจากจุดบรรจบระหว่างทางหลวงแผ่นดินหมายเลข ๔กับศูนย์กลางทางหลวงแผ่นดินหมายเลข ๔๐๓ไปทางทิศตะวันตกเฉียงใต้ตามแนวทางหลวงแผ่นดินหมายเลข ๔ เป็นระยะ ๗๐๐ เมตรเป็นเส้นขนานระยะ ๗๐๐ เมตร กับศูนย์กลางทางหลวงแผ่นดินหมายเลข ๔๐๓ไปทางทิศเหนือจนบรรจบกับจุดเริ่มต้นซึ่งเป็นคลองยางยวน ฝั่งใต้เว้นแต่พื้นที่บริเวณที่๒บริเวณที่ ๒หมายความว่า พื้นที่บริเวณดังต่อไปนี้๒.๑ทิศเหนือ จดเส้นตั้งฉากระยะ ๓๕๐ เมตร กับถนน รพช. ตง. ๒๐๐๑ บ้านโคกแค - บ้านคลองโกงตรงจุดที่อยู่ห่างจากถนน รพช ตง.๕๑๒๑ วัดกาญจนบริรักษ์ - บ้านเขาปูน ไปทางทิศเหนือ ตามแนวถนน รพช. ตง. ๒๐๐๑ถนนบ้านโคกแค - บ้านคลองโกง เป็นระยะ ๔๒๐ เมตรทิศตะวันออก จดถนนรพช. ตง. ๒๐๐๑ บ้านโคกแค - บ้านคลองโกง ฟากตะวันตกและถนนเทศารัษฎา ฟากตะวันตกทิศใต้ จดทางหลวงแผ่นดินหมายเลข๔ (ถนนเพชรเกษม) ฟากเหนือทิศตะวันตกจดถนนนามสมมิตร ฟากตะวันออก และเป็นเส้นตรงที่ต่อตรงจากถนนนามสมมิตรฟากตะวันออกไปทางทิศเหนือจนบรรจบกับเส้นตั้งฉากระยะ ๓๕๐ เมตร กับถนน รพช. ตง. ๒๐๐๑บ้านโคกแค บ้านคลองโกง๒.๒ ทิศเหนือจดเส้นตั้งฉากถนน รพช. ตง. ๒๐๐๑ บ้านโคกแค บ้านคลองโกง ที่จุดซึ่งอยู่ห่างจากถนน รพช. ตง. ๕๑๒๑ วัดกาญจนบริรักษ์ บ้านเขาปูน บรรจบกับถนน รพช. ตง. ๒๐๐๑ บ้านโคกแค บ้านคลองโกง ไปทางทิศเหนือตามแนวถนน รพช. ตง. ๒๐๐๑ บ้านโคกแค - บ้านคลองโกงเป็นระยะ ๔๒๐ เมตร ไปทางทิศตะวันออก จนบรรจบกับแนวเขตทางรถไฟสายใต้ ฟากตะวันตกทิศตะวันออกจดแนวเขตทางรถไฟสายใต้ ฟากตะวันตกทิศใต้จดถนนพิศาลสีมารักษ์ ฟากเหนือทิศตะวันตกจดทางหลวงแผ่นดินหมายเลข ๔ (ถนนเพชรเกษม) ฟากตะวันออกถนนเทศารัษฎา ฟากตะวันออกและถนน รพช. ตง. ๒๐๐๑ บ้านโคกแค บ้านคลองโกง ฟากตะวันออก๒.๓ ทิศเหนือจดแนวเขตเทศบาลตำบลห้วยยอด อำเภอห้วยยอด จังหวัดตรังทิศตะวันออกจดแนวเขตเทศบาลตำบลห้วยยอด จังหวัดตรังทิศใต้จดถนนพิศาลสีมารักษ์ ฟากเหนือทิศตะวันตกจดถนนเทศบาล ๑๔ ฟากตะวันออก และแนวเขตทางรถไฟสายใต้ ฟากตะวันออก๒.๔ ทิศเหนือจดทางหลวงแผ่นดินหมายเลข ๔ (ถนนเพชรเกษม) ฟากใต้ทิศตะวันออกจดโรงเรียนห้วยยอด (กลึงวิทยาคาร) และสวนสาธารณะตำหนักรื่นรมย์ทิศใต้จดที่ดินราชพัสดุ โฉนดเลขที่ ๙๗๖ และโรงเรียนห้วยยอดทิศตะวันตกจดแนวเขตเทศบาลตำบลห้วยยอด อำเภอห้วยยอด จังหวัดตรัง๒.๕ ทิศเหนือจดที่ดินราชพัสดุ โฉนดเลขที่ ๙๗๖ โรงเรียนห้วยยอด ถนนมหามิตร ฟากใต้สำนักงานเทศบาลตำบลห้วยยอด และหมวดการทางห้วยยอดทิศตะวันออกจดทางหลวงแผ่นดินหมายเลข ๔ (ถนนเพชรเกษม) ฟากตะวันตกถนนพลรักษ์อุทิศ ฟากเหนือถนนเทศบาล ๕ ฟากตะวันตก เส้นตั้งฉากกับถนนเทศบาล ๑ ตรงจุดที่อยู่ห่างจากถนนเทศบาล๑ บรรจบกับทางหลวงแผ่นดินหมายเลข ๔ (ถนนเพชรเกษม) ไปทางทิศตะวันตก ตามแนวถนนเทศบาล๑ เป็นระยะ ๑๖๐ เมตร และเส้นขนานระยะ ๖๐ เมตร กับศูนย์กลางถนนเทศบาล ๑ทิศใต้ จดวัดห้วยยอดและถนนกัลปศาสน์ ฟากเหนือทิศตะวันตกจดแนวเขตเทศบาลตำบลห้วยยอด อำเภอห้วยยอด จังหวัดตรัง๒.๖ ทิศเหนือจดถนนพิศาลสีมารักษ์ ฟากใต้ทิศตะวันออกจดแนวเขตเทศบาลตำบลห้วยยอด อำเภอห้วยยอด จังหวัดตรังทิศใต้จดแนวเขตเทศบาลตำบลห้วยยอด อำเภอห้วยยอด จังหวัดตรังทิศตะวันตกจดแนวเขตทางรถไฟสายใต้ ฟากตะวันออก๒.๗ ทิศเหนือจดถนนรัชชูปการ ฟากใต้ทิศตะวันออกจดแนวเขตทางรถไฟสายใต้ ฟากตะวันตกทิศใต้ จดถนนเทศบาล ๒ฟากเหนือทิศตะวันตกจดทางหลวงแผ่นดินหมายเลข ๔ (ถนนเพชรเกษม) ฟากตะวันออก๒.๘ ทิศเหนือจดถนนกัลปศาสน์ ฟากใต้ทิศตะวันออกจดทางหลวงแผ่นดินหมายเลข ๔ (ถนนเพชรเกษม) ฟากตะวันตกทิศใต้จดแนวเขตเทศบาลตำบลห้วยยอด อำเภอห้วยยอด จังหวัดตรังทิศตะวันตกจดแนวเขตเทศบาลตำบลห้วยยอด อำเภอห้วยยอด จังหวัดตรังทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลเขาขาว ตำบลเขาปูน ตำบลเขากอบตำบลห้วยยอด และตำบลทุ่งต่อ อำเภอห้วยยอด จังหวัดตรังภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๖๐๐ ตารางเมตรขึ้นไป(๒) ภายในบริเวณที่๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๖๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า๕๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๓๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลเขาขาวตำบลเขาปูน ตำบลเขากอบ ตำบลห้วยยอด และตำบลทุ่งต่ออำเภอห้วยยอด จังหวัดตรังพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลเขาขาวตำบลเขาปูน ตำบลเขากอบ ตำบลห้วยยอด และตำบลทุ่งต่อ อำเภอห้วยยอด จังหวัดตรัง ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อมการผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้ศุภชัย/พิมพ์๑๑ กุมภาพันธ์ ๒๕๔๘นวพร/สุนันทา/ตรวจ๒๒ เมษายน ๒๕๔๘A+B[๑] รก.๒๕๔๗/พ๕๑ก/๒๒๔/๓ กันยายน๒๕๔๗